《下元节假行视陂塘因与宾友挈儿甥出郭登山归赋二诗示子直春卿及折桂云谷并写呈郡中诸寮友》
宋代·朱熹

庐阜东北际，岧峣五峰尊。中岩穹林绕，青天白云屯。

郡阁有佳眺，徙倚空朝昏。今晨幸休暇，发轫北郭门。

牵萝出林端，蹑屐跻云根。高寻却深宦，小憩欣潺湲。

古殿宿寒霭，新甍丽朝暾。扶藜陟东冈，夙昔规曾轩。

却倚千寻峭，前窥百泉奔。长风卷浮埃，江湖渺相吞。

结架虽未谐，雄瑰已难论。同来俱胜流，晤语仍王孙。

已践支许诺，不惭夙尚魂。赋诗纪兹日，岁晚期相敦。

作者简介：朱熹（1130年9月15日～1200年4月23日），行五十二，小名沋郎，小字季延，字元晦，一字仲晦，号晦庵，晚称晦翁，又称紫阳先生、考亭先生、沧州病叟、云谷老人、逆翁。谥文，又称朱文公。汉族，祖籍南宋江南东路徽州府婺源县（今江西省婺源），出生于南剑州尤溪（今属福建三明市）。南宋著名的理学家、思想家、哲学家、教育家、诗人、闽学派的代表人物，世称朱子，是孔子、孟子以来最杰出的弘扬儒学的大师。